Наручилац: Општинска управа Бечеј

Адреса: Трг ослобођења 2, Бечеј

Бр. Јн: 15/15

Датум : 02.06.2015. године

У складу са чланом 63. Закона о јавним набавкама Наручилац врши измену и допуну конкурсне документације за јавну набавку услуга чишћења зграде, ЈНМВ бр. 15/15 у следећем:

1)Техничка спецификација и захтеви Наручиоца у тачки 18. конкурсне документације допуњују се речима:

„Понуђач је у обавези да са ангажованим радницима на пословима који су предмет ова јавне набавке поступа у складу са важећим законским прописима (Законом о раду, Законом о пензијском и инвалидском осигурању, Законом о здравственом осигурању и другим важећим законским прописима из ове области).

Понуђач је у обавези да ангажованим радницима за обављање предметних послова чишћења и ангажованом лицу на пословима кувања кафе у кантини Општинске управе Бечеј, обрачуна и исплати најмање загарантовану цену рада за све време трајања уговора.“

Истоветан текст додаје се у члан 8. модела уговора и то као став 2. и став 3. наведеног члана.

2)У Обрасцу број 3. тачка бр. 4. текст – „да понуђач има најмање 7 запослених који раде на пословима који су у вези са предметом ове јавне набавке“, мења се и гласи „да понуђач има најмање 8 запослених који раде на пословима који су у вези са предметом ове јавне набавке.“

Такође на страни 11. конкурсне документације иза Обрасца бр. 3. текст „за 7 лица“, мења се и гласи „за 8 лица“.

Мења се члан 8. модела уговора те уместо текста:

„Приликом увођења у посао изабрани понуђач је дужан да наручиоцу достави доказе о лицима, за 7 лица, која ће ангажовати за обављање предметне услуге за сваку организациону јединицу посебно и то: копија личне карте и основ ангажовања (нека од могућности која је предвиђена законом о раду).“ треба да стоји:

„Приликом увођења у посао изабрани понуђач је дужан да наручиоцу достави доказе о лицима, за 8 лица, која ће ангажовати за обављање предметне услуге за сваку организациону јединицу посебно и то: копија личне карте и основ ангажовања (нека од могућности која је предвиђена законом о раду).“

Такође у члану 11. модела уговора текст“ не ангажује минимум 7 лица“ мења се и гласи „не ангажује минимум 8 лица“.

3) Додаје се у Обрасцу бр. 8 обавеза да поред дате изјаве да је Понуђач поштовао обавезе које произлазе из важећих прописа о заштити на раду, запошљавању и условима рада, заштити животне средине и да је ималац права интелектуалне својине, Понуђач достави доказ да је у претходне 3 године, 2012., 2013. и 2014. за запослена и ангажована лица, исплаћивао све порезе, доприносе и друге дажбине у складу са важећим законским прописима (Законом о раду, Законом о пензијском и инвалидском осигурању, Законом о здравственом осигурању и другим важећим законским прописима из ове области).

4)Обавеза Понуђача је да за вршење услугe кувања кафе и послуживања у кантини Општинске управе Бечеј ангажује угоститељског радника, односно радника који ће у складу са законским обавезама, периодично обављати санитарни преглед.

Комисија за јавне набавке

\*документ је важећи без потписа и печата